
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση του Δικαιώματος Νοσηλείας στο 251 ΓΝΑ 
στα Παιδιά των εν Ενέργεια και εν Αποστρατεία Αξ- 
κών και Υπαξκών ΠΑ μετά το 21 ο έτος της ηλικίας 
τους (προκειμένου για αγόρια) ή μετά το γάμο τους 
(προκειμένου για κορίτσια) . 1 

Καθορισμός του τρόπου ψηφοφορίας των εκλογέων 
και εξαγωγής των αποτελεσμάτων αυτής κατά την 
ταυτόχρονη διενέργεια των εκλογών των δημοτικών 
και κοινοτικών αρχών και των αιρετών προέδρων, 
των νομαρχών και νομαρχιακών συμβούλων των Νο¬ 
μαρχιακών Αυτοδιοικήσεων . 2 

Τροποποίηση της 17496/ΔΙΟΙΕ 462/3.5.94 υπουργ. 
απόφασης σχετ. με την (Ανασυγκρότηση Επιτροπής 
της με αριθμ. 51240/21.9.90 (Β 628) Υπουργικής 


Απόφασης «Σύσταση και Συγκρότηση των Περιφε¬ 
ρειακών Γνωμοδοτικών Επιτροπών του άρθρου 8 
του Ν. 1892/1990 και καθορισμός της διαδικασίας 
λειτουργίας τους», όπως τροποποιήθηκε και συ¬ 
μπληρώθηκε με την 52947/2.11.90 (Β 698) από¬ 
φαση) . 3 

Χορήγηση ειδικής άδειας για την άσκηση του εκλογι¬ 
κού δικαιώματος κατά τις προσεχείς δημοτικές 
εκλογές. 4 

Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» στο Γε¬ 
νικό Γραμματέα Αθλητισμού . 5 

Αναστολή εφαρμογής της απόφασης Α2/13721/ 
2431/30.6.1994 . 6 

Σύσταση θέσεων μονίμου προσωπικού και προσωπικού 
με σχέση εργασίας Ιδιωτικού Δικαίου και αορίστου 
χρόνου στο Υπουργείο Τύπου και Μ.Μ.Ε. 7 

Ανάθεση αρμοδιοτήτων στον Αντιπρύτανη του Ε.Μ. 
Πολυτεχνείου. 8 


ΔΕΥΤΕΡΟ Αρ. Φύλλου 761 

10 Οκτωβρίου 1994 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.750/ΑΔ.217997 (1) 

Επέκταση του Δικαιώματος Νοσηλείας στο 251 ΓΝΑ στα 
Παιδιά των εν Ενεργεία και εν Αποστρατεία Αξκών και 
Υπαξκών ΠΑ μετά το 21 ο έτος της ηλικίας τους (προ¬ 
κειμένου για αγόρια) ή μετά το γάμο τους (προκειμένου 
για κορίτσια). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 55 του Ν.Δ. 721/1970 
«Περί Οικονομικής Μερίμνης και Λογιστικού των Ε.Δ.». 

β. Την υπ’ αριθμ. Φ. 930/000/622681/10.3.77 από¬ 
φαση ΥΕΘΑ «Περί Νοσηλείας στο 251 ΓΝΑ των Στρατ. Συ¬ 
νταξιούχων ΠΑ και μελών των οικογενειών τους εν ενερ- 
γεία και συνταξιούχων στρατιωτικών». 

γ. Την υπ’ αριθμ. Φ.010/ΑΔ.8311160/28.12,93/ΓΕΑ 
Δ/Δ1 /3 απόφαση του Πρωθυπουργού για καθορισμό και 
ανάθεση αρμοδιοτήτων ΥΕΘΑ στους ΥΦΕΘΑ Γ. Κουρή και 
Μ. Μπετενιώτη, αποφασίζουμε: 

Αρθρο 1 

Επεκτείνεται το δικαίωμα νοσηλείας στο 251 ΓΝΑ στα 
παιδιά των εν ενεργεία και εν αποστρατεία Αξκών και 
Υπαξκών ΠΑ μετά το 21 ο έτος της ηλικίας (προκειμένου 
για αγόρια), ή μετά το γάμο τους (προκειμένου για κορί¬ 
τσια). 

Αρθρο 2 

Ως παιδιά του εν ενεργεία ή εν αποστρατεία Αξκού ή 
Υπαξ/κού της ΠΑ, θεωρούνται εκείνα που το άρθρο 3/ 
παραγρ. γ του Π.Δ. 432/9.11.83 ορίζει, η δε δαπάνη νο¬ 
σηλείας τους θα βαρύνει τους ασφαλιστικούς τους φο¬ 
ρείς, με βάση τα ισχύοντα τιμολόγια του ΥΥΠΚΑ. 

Αρθρο 3 

Η έναρξη εφαρμογής της παρούσης ορίζεται η ημερο¬ 
μηνία δημοσιεύσεως στην Εφημερίδα της Κυβερνή- 
σεως. 

Άρθρο 4 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 25 Αυγούστου 1994 

Ο ΥΦΥΠΟΥΡΓΟΣ 

ΜΑΝΟΛΗΣ ΜΠΕΝΤΕΝΙΩΤΗΣ 
-♦- 

Αριθ. 46539 (2) 

Καθορισμός του τρόπου ψηφοφορίας των εκλογέων και 
εξαγωγής των αποτελεσμάτων αυτής κατά την ταυτό¬ 
χρονη διενέργεια των εκλογών των δημοτικών και κοι¬ 
νοτικών αρχών και των αιρετών προέδρων, των νομαρ¬ 
χών και νομαρχιακών συμβούλων των Νομαρχιακών Αυ¬ 
τοδιοικήσεων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις των άρθρων 5 και 8 του Ν. 2218/1994 
«Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» (Α' 90), και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Κατά τη διενέργεια των ταυτόχρονων εκλογών για την 
ανάδειξη των δημοτικών και κοινοτικών αρχών και των αι¬ 
ρετών αρχών των Νομαρχιακών Αυτοδιοικήσεων καθορί¬ 
ζουμε όπως η ψηφοφορία των εκλογέων και η εξαγωγή 
των αποτελεσμάτων αυτής ενεργείται με την ακόλουθη 
σειρά: 

1. Κατά την προσέλευση των ψηφοφόρων στο εκλογικό 
τμήμα για την άσκηση του εκλογικού τους δικαιώματος 
προηγείται από κάθε ψηφοφόρο η ψηφοφορία για την 
εκλογή των δημοτικών ή κοινοτικών αρχών και ακολουθεί 
αμέσως μετά τη ψηφοφορία για την εκλογή των αιρετών 
αρχών των Νομαρχιακών Αυτοδιοικήσεων. 

Η αποχώρηση κάθε ψηφοφόρου από το κατάστημα ψη¬ 
φοφορίας πραγματοποιείται μετά την ψηφοφορία του και 
για την εκλογή των αιρετών αρχών των Νομαρχιακών Αυ¬ 
τοδιοικήσεων. 

2. Η εξαγωγή των αποτελεσμάτων της ψηφοφορίας από 
τις Εφορευτικές Επιτροπές ενεργείται κατά την ακόλουθη 
σειρά: 

α. Δήμοι έως 5.000 κατοίκους, καθώς και κοινότητες 
έως 5.000 κατοίκους. 

Προηγείται η διαλογή ψήφων υπέρ των συνδυασμών για 
την ανάδειξη των αιρετών αρχών των Νομαρχιακών Αυτο¬ 
διοικήσεων. Ο Πρόεδρος της Εφορευτικής Επιτροπής μο- 
νογράφει κάθε έγκυρο ψηφοδέλτιο, καθώς και σε κάθε 
σημείο όπου έχει τεθεί σταυρός προτίμησης. Επίσης ανα¬ 
γράφει στο ψηφοδέλτιο ολογράφως το συνολικό αριθμό 
των σταυρών προτίμησης που σημειώθηκαν σ’ αυτό. Ακο¬ 
λουθεί η εξαγωγή, καταχώρηση στο βιβλίο πράξεων Εφο¬ 
ρευτικής Επιτροπής και ανακοίνωση στο νομάρχη των 
αποτελεσμάτων αυτών. 

Μετά τις ενέργειες αυτές τα ψηφοδέλτια τοποθετού¬ 
νται ξανά στην κάλπη, η οποία σφραγίζεται με ευθύνη των 


αντιπροσώπων της δικαστικής αρχής και των μελών της 
εφορευτικής επιτροπής. 

Αμέσως μετά τις παραπάνω ενέργειες ακολουθεί το 
άνοιγμα της κάλπης για την ψηφοφορία των εκλογέων για 
την εκλογή των δημοτικών και κοινοτικών αρχών, η οποία 
μέχρι την κατά τα ανωτέρω εξαγωγή και ανακοίνωση των 
αποτελεσμάτων της ψηφοφορίας για την ανάδειξη των αι¬ 
ρετών αρχών των Νομαρχιακών Αυτοδιοικήσεων παραμέ¬ 
νει σφραγισμένη, με ευθύνη των αντιπροσώπων της δικα¬ 
στικής αρχής και των μελών της Εφορευτικής Επιτρο¬ 
πής. 

Στη συνέχεια αρχίζει η διαδικασία διαλογής των ψήφων 
υπέρ των συνδυασμών για την εκλογή των δημοτικών και 
κοινοτικών αρχών. Ο Πρόεδρος της Εφορευτικής Επιτρο¬ 
πής μονογράφει κάθε έγκυρο ψηφοδέλτιο, καθώς και σε 
κάθε σημείο όπου έχει τεθεί σταυρός προτίμησης. 

Επίσης αναγράφει στο ψηφοδέλτιο ολογράφως το συ¬ 
νολικό αριθμό των σταυρών προτίμησης που σημειώθηκαν 
σ’ αυτό. Ακολουθεί η εξαγωγή, καταχώρηση στο βιβλίο 
πράξεων Εφορευτικής Επιτροπής και ανακοίνωση στο Νο¬ 
μάρχη των αποτελεσμάτων αυτών. Ακολουθεί η διαδικα¬ 
σία διαλογής των ψήφων υπέρ των υποψηφίων των συν¬ 
δυασμών των δημοτικών και κοινοτικών αρχών και των αι¬ 
ρετών αρχών των Νομαρχιακών Αυτοδιοικήσεων, αντί¬ 
στοιχα, η ανακοίνωση των αποτελεσμάτων αυτών στο Νο¬ 
μάρχη, καθώς και η σύνταξη και το κλείσιμο των πινάκων 
διαλογής και των σχετικών πρακτικών, επίσης, αντίστοιχα, 
και των δύο εκλογών. 

Μετά τις ενέργειες αυτές, το υλικό της ψηφοφορίας για 
την κάθε εκλογή χωριστά τοποθετείται στον οικείο εκλο¬ 
γικό σάκκο. 

β. Δήμοι και κοινότητες άνω των 5.000 κατοίκων 
(1) Ζυγά εκλογικά τμήματα (2,4,6 .200) 

Προηγείται η διαλογή ψήφων υπέρ των συνδυασμών για 
την εκλογή των δημοτικών και κοινοτικών αρχών. Ο Πρόε¬ 
δρος της Εφορευτικής Επιτροπής μονογράφει κάθε 
έγκυρο ψηφοδέλτιο, καθώς και σε κάθε σημείο όπου έχει 
τεθεί σταυρός προτίμησης. Επίσης αναγράφει στο ψηφο¬ 
δέλτιο ολογράφως το συνολικό αριθμό των σταυρών προ¬ 
τίμησης που σημειώθηκαν σ’ αυτό. Ακολουθεί η εξαγωγή, 
καταχώρηση στο βιβλίο πράξεων Εφορευτικής Επιτροπής 
και ανακοίνωση στο νομάρχη των αποτελεσμάτων αυτών. 

Μετά τις ενέργειες αυτές, τα ψηφοδέλτια τοποθετού¬ 
νται ξανά στην κάλπη, η οποία σφραγίζεται, με ευθύνη των 
αντιπροσώπων της δικαστικής αρχής και των μελών της 
Εφορευτικής Επιτροπής. 

Αμέσως μετά τις παραπάνω ενέργειες, ακολουθεί το 
άνοιγμα της κάλπης για την ψηφοφορία των εκλογέων για 
την ανάδειξη των αιρετών αρχών των Νομαρχιακών Αυτο¬ 
διοικήσεων, η οποία μέχρι την κατά τα ανωτέρω εξαγωγή 
και ανακοίνωση των αποτελεσμάτων της ψηφοφορίας για 
την εκλογή των δημοτικών και κοινοτικών αρχών παραμέ¬ 
νει σφραγισμένη, με ευθύνη των αντιπροσώπων της δικα¬ 
στικής αρχής και των μελών της Εφορευτικής Επιτροπής. 
Στη συνέχεια αρχίζει η διαδικασία διαλογής των ψήφων 
υπέρ των συνδυασμών, για την εκλογή των αιρετών αρχών, 
των Νομαρχιακών Αυτοδιοικήσεων. Ο Πρόεδρος της Εφο- 

ρευτικής Επιτροπής μονογράφει κάθε έγκυρο ψηφοδέλ¬ 
τιο, καθώς και σε κάθε σημείο όπου έχει τεθεί σταυρός 
προτίμησης. Επίσης αναγράφει στο ψηφοδέλτιο ολογρά¬ 
φως το συνολικό αριθμό των σταυρών προτίμησης που ση¬ 
μειώθηκαν σ’ αυτό. Ακολουθεί η εξαγωγή, καταχώρηση 
στο βιβλίο πράξεων Εφορευτικής Επιτροπής και ανακοί¬ 
νωση στο Νομάρχη των αποτελεσμάτων αυτών. 

Ακολουθεί η διαδικασία διαλογής των ψήφων υπέρ των 
υποψηφίων των συνδυασμών των αιρετών αρχών των Νο¬ 
μαρχιακών Αυτοδιοικήσεων και των δημοτικών και κοινοτι¬ 
κών αρχών, αντίστοιχα, η ανακοίνωση στο Νομάρχη των 
αποτελεσμάτων αυτών, καθώς και η σύνταξη και το κλεί¬ 
σιμο των πινάκων διαλογής και των σχετικών πρακτικών, 
επίσης, αντίστοιχα, και των δύο εκλογών. 

Μετά τις ενέργειες αυτές, το υλικό της ψηφοφορίας για 
την κάθε εκλογή χωριστά τοποθετείται στον οικείο εκλο¬ 
γικό σάκκο. 

(2) Μονά εκλογικά τμήματα (1, 3, 5.299) 

Προηγείται η διαλογή ψήφων υπέρ των συνδυασμών, 
για την εκλογή των αιρετών αρχών των Νομαρχιακών Αυ¬ 
τοδιοικήσεων. Ο Πρόεδρος της Εφορευτικής Επιτροπής 
μονογράφει κάθε έγκυρο ψηφοδέλτιο, καθώς και σε κάθε 
σημείο όπου έχει τεθεί σταυρός προτίμησης. Επίσης ανα¬ 
γράφει στο ψηφοδέλτιο ολογράφως το συνολικό αριθμό 
των σταυρών προτίμησης που σημειώθηκαν σ’ αυτό. Ακο¬ 
λουθεί η εξαγωγή, καταχώρηση στο βιβλίο πράξεων Εφο¬ 
ρευτικής Επιτροπής και ανακοίνωση στο Νομάρχη των 
αποτελεσμάτων αυτών. 

Μετά τις ενέργειες αυτές τα ψηφοδέλτια τοποθετού¬ 
νται ξανά στην κάλπη, η οποία σφραγίζεται με ευθύνη των 
αντιπροσώπων της δικαστικής αρχής και των μελών της 
εφορευτικής επιτροπής. 

Αμέσως μετά τις παραπάνω ενέργειες ακολουθεί το 
άνοιγμα της κάλπης για την ψηφοφορία των εκλογέων για 
την εκλογή των δημοτικών και κοινοτικών αρχών, η οποία 
μέχρι την κατά τα ανωτέρω εξαγωγή και ανακοίνωση των 
αποτελεσμάτων της ψηφοφορίας για την εκλογή των αι¬ 
ρετών αρχών των Νομαρχιακών Αυτοδιοικήσεων, παραμέ¬ 
νει σφραγισμένη, με ευθύνη των αντιπροσώπων της δικα¬ 
στικής αρχής και των μελών της εφορευτικής επιτρο¬ 
πής. 

Στη συνέχεια αρχίζει η διαδικασία διαλογής των ψήφων 
υπέρ των συνδυασμών, για την εκλογή των δημοτικών και 
κοινοτικών αρχών. Ο Πρόεδρος της Εφορευτικής Επιτρο¬ 
πής μονογράφει κάθε έγκυρο ψηφοδέλτιο, καθώς και σε 
κάθε σημείο όπου έχει τεθεί σταυρός προτίμησης. Επίσης 
αναγράφει στο ψηφοδέλτιο ολογράφως το συνολικό 
αριθμό των σταυρών προτίμησης που σημειώθηκαν σ' 
αυτό. 

Ακολουθεί η εξαγωγή, καταχώρηση στο βιβλίο πράξεων 
Εφορευτικής Επιτροπής και ανακοίνωση στο Νομάρχη 
των αποτελεσμάτων αυτών. Ακολουθεί η διαδικασία δια¬ 
λογής των ψήφων υπέρ των υποψηφίων των συνδυασμών 
των δημοτικών και κοινοτικών αρχών και των αιρετών αρ¬ 
χών των νομαρχιακών αυτοδιοικήσεων, αντίστοιχα, η ανα¬ 
κοίνωση των αποτελεσμάτων αυτών στο Νομάρχη, καθώς 
και η σύνταξη και το κλείσιμο των πινάκων διαλογής και 


των σχετικών πρακτικών, επίσης αντίστοιχα, και των δύο 
εκλογών. 

Μετά τις ενέργειες αυτές, το υλικό της ψηφοφορίας για 
την κάθε εκλογή χωριστά τοποθετείται στον οικείο εκλο¬ 
γικό σάκκο. 

3. Οι νομαρχίες θα μεταδίδουν προς το Υπουργείο Εσω¬ 
τερικών τα αποτελέσματα μόνο των συνδυασμών: α) για 
όλα τα εκλογικά τμήματα της Χώρας για τις εκλογές των 
αιρετών αρχών της νομαρχιακής αυτοδιοίκησης και β) για 
τα εκλογικά τμήματα όλων των δήμων, ανεξαρτήτως πλη¬ 
θυσμού αυτών, καθώς και των κοινοτήτων με πληθυσμό 
πάνω από 5.000 κατοίκους, για τις δημοτικές και κοινοτι¬ 
κές εκλογές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. 58949/ΔΙΟΕ 1124 (3) 

Τ ροποποίηση της 17496/ΔΙΟΙΕ 462/3.5.94 υπουργ. από¬ 
φασης σχετ. με την (Ανασυγκρότηση Επιτροπής της με 
αριθμ. 51240/21.9.90 (Β 628) Υπουργικής Απόφασης 
«Σύσταση και Συγκρότηση των Περιφερειακών Γνωμο- 
δοτικών Επιτροπών του άρθρου 8 του Ν. 1892/1990 
και καθορισμός της διαδικασίας λειτουργίας τους», 
όπως τροποποιήθηκε και συμπληρώθηκε με την 
52947/2.11.90 (Β 698) απόφαση). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α/26.7.1987) και 
(ΦΕΚ 154/τ.Α/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101/τ.Α/31.7.1990). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού (ΦΕΚ 92/τ.Α/ 
14.7.1986). 

δ) Του Π.Δ. 51/1987 «Καθορισμός των Περιφερειών 
της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α/ 
6.3.1987). 

ε) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α/13.7.1988). 

στ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

ζ) Την αριθμ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ- 

μπληρώθηκε με την αριθμ. 52947/2.11.1990 υπουργική 
απόφαση και τροποποιήθηκε μεταγενέστερα. 

2. Την αριθμ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας» (ΦΕΚ 
364/τ.Β/18.5.1994). 

3. Τις υπηρεσιακές ανάγκες. 

4. Την πρόταση του αρμόδιου φορέα, αποφασίζουμε: 

Άρθρο 1 

Τροποποιούμε την αριθμ. 17496/ΔΙΟΕ 462/3.5.1994 
υπουργική απόφαση ως προς το μέλος της Επιτροπής με 
αριθμ. 13 ως εξής: 

«13. Παναγιώτη Τσουκανέλη, Πρόεδρο του Επιμελητη¬ 
ρίου Ιωαννΐνων, ως τακτικό μέλος, σε αντικατάσταση του 
Παύλου Δάλλα, με αναπληρωτή τον Βασίλειο Ντούλια εκ¬ 
πρόσωπο του ιδίου Επιμελητηρίου, σε αντικατάσταση του 
Περικλή Σταύρου. 

Άρθρο 2 

1. Κατά τα λοιπά ισχύουν οι διατάξεις της 51240/ 

21.9.1990 (ΦΕΚ 628/τ.Β/1.10.1990) υπουργικής από¬ 
φασης όπως συμπληρώθηκε με την αριθμ. 52947/ 

2.11.1990 (ΦΕΚ 698/τ.Β/7.11.1990) απόφαση και τρο¬ 
ποποιήθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβέρνησης. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 1994 

ΑΝΑΠΛ. ΥΠΟΥΡΓΟΣ 

Γ. ΡΩΜΑΙΟΣ 

-♦- 

Αριθ. 3206 (4) 

Χορήγηση ειδικής άδειας για την άσκηση του εκλογικού 

δικαιώματος κατά τις προσεχείς δημοτικές εκλογές. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1) Τις διατάξεις του άρθρου 96 του Π.Δ. 92/1994 «Κω¬ 
δικοποίηση σ’ ενιαίο κείμενο των διατάξεων της νομοθε¬ 
σίας για την εκλογή βουλευτών». 

2) Τις διατάξεις των άρθρων 36 και 37 του Π.Δ. 323/89 
«Κωδικοποίηση σε ενιαίο κείμενο νόμου, με τίτλο «Δημο¬ 
τικός και Κοινοτικός Κώδικας», των ισχυουσών διατάξεων 
του δημοτικού και κοινοτικού κώδικα, όπως τροποποιήθη¬ 
καν και συμπληρώθηκαν. 

3) Την αριθ. 38621/19.8.1994 Εγκύκλιο του Υπουρ¬ 
γείου Εσωτερικών. 

4) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


1) Όλες οι βιομηχανικές, βιοτεχνικές και εμπορικές επι¬ 
χειρήσεις του ιδιωτικού τομέα, καθώς και όσοι γενικά απα¬ 
σχολούν προσωπικό και υπάγονται στον ίδιο τομέα, υπο- 
χρεούνται να χορηγούν στο προσωπικό τους ειδική άδεια 
με αποδοχές για την άσκηση του εκλογικού του δικαιώμα¬ 
τος κατά τις προσεχείς δημοτικές, κοινοτικές και Νομαρ¬ 
χιακές εκλογές. 

Η άδεια αυτή δεν συμψηφίζεται με την κανονική ή άλλες 
άδειες που προβλέπονται από τις κείμενες διατάξεις. 

2. Σχετικά με τον αριθμό των ημερών άδειας απουσίας 
που θα χορηγηθεί για τον ανωτέρω σκοπό, θα ισχύσουν οι 
κατωτέρω ρυθμίσεις: 

Α. Σε καθεστώς πενθήμερης εβδομάδας εργασίας. 

α) Σε όσους θα μετακινηθούν σε απόσταση από 200- 
400 χιλιόμετρα θα χορηγηθεί άδεια μιας (1) εργάσιμης 
ημέρας. 

β) Σε όσους θα μετακινηθούν σε απόσταση από 401 χι¬ 
λιόμετρα και άνω θα χορηγηθεί άδεια δύο (2) εργασίμων 
ημερών, εφόσον κινηθούν εξ ολοκλήρου οδικώς με βάση 
υπεύθυνη δήλωσή τους. 

γ) Σε όσους θα μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών άδειας 
που θα χορηγηθεί θα εξετάζεται κατά περίπτωση, ανά¬ 
λογα με την απόσταση και τις ειδικές συνθήκες μετακίνη¬ 
σης, χωρίς ωστόσο η άδεια αυτή να υπερβαίνει τις τρεις (3) 
εργάσιμες ημέρες. 

Β. Σε καθεστώς εξαήμερης εβδομάδας εργασίας. 

α) Σε όσους θα μετακινηθούν σε απόσταση από 100- 
200 χιλιόμετρα, θα χορηγηθεί άδεια μιας (1) εργάσιμης 
ημέρας. 

β) Σε όσους θα μετακινηθούν σε απόσταση από 201- 
400 χιλιόμετρα, θα χορηγηθεί άδεια δύο (2) εργασίμων 
ημερών. 

γ) Σε όσους θα μετακινηθούν σε απόσταση από 401 χι¬ 
λιόμετρα και άνω, θα χορηγηθεί άδεια τριών (3) εργασίμων 
ημερών, εφόσον μετακινηθούν εξ ολοκλήρου οδικώς με 
βάση υπεύθυνη δήλωσή τους. 

δ) Σε όσους θα μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών άδειας 
που θα τους χορηγηθεί θα εξετάζεται κατά περίπτωση, 
ανάλογα με την απόσταση και τις ειδικές συνθήκες μετα¬ 
κίνησης, χωρίς ωστόσο η άδεια στις περιπτώσεις αυτές να 
υπερβαίνει τις τρεις (3) εργάσιμες ημέρες. 

Γ. Για όσους μετακινούνται σύμφωνα με τα ανωτέρω και 
γι αυτούς η Κυριακή των εκλογών συμπίπτει να είναι εργά¬ 
σιμη ημέρα, αυτή θεωρείται ως ημέρα ειδικής άδειας, πέ¬ 
ραν αυτών που ορίζονται στις προηγούμενες παραγρά¬ 
φους. 

3. Τα ανωτέρω θα ισχύσουν και στις περιπτώσεις που θα 
απαιτηθεί η διενέργεια επαναληπτικής ψηφοφορίας που 
θα γίνει την αμέσως επομένη Κυριακή στους Δήμους (ανε¬ 
ξάρτητα από πληθυσμό) και σε Κοινότητες με πληθυσμό 
πάνω από 5.000 κατοίκους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 

Ο ΥΠΟΥΡΓΟΣ 

I. ΣΚΟΥΛΑΡΙΚΗΣ 
-♦- 

Αριθ. 30816 (5) 

Μεταβίβαση αρμοδιοτήτων Υφυπουργού και δικαιώματος 
υπογραφής «Με εντολή Υφυπουργού» στο Γενικό 
Γραμματέα Αθλητισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Ν. 75/75 «περί οργανώσεως του εξωσχολικού 
αθλητισμού και ρυθμίσεως συναφών θεμάτων». 

β) Του Ν. 665/77 (ΦΕΚ 225/Α) «περί τροποποιήσεως 
κάι συμπληρώσεώς της περί εξωσχολικού αθλητισμού και 
γυμναστηρίων νομοθεσίας και λοιπών συναφών διατά¬ 
ξεων». 

γ) Των άρθρων 16 (παρ. 5), 25 και 29 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/Α). 

δ) Του Π.Δ. 77/85 (ΦΕΚ 28Α) «Οργανισμός της Γ ενικής 
Γραμματείας Αθλητισμού». 

ε) Του Ν. 1646/86 (ΦΕΚ 138/Α) «Μέτρα πρόληψης και 
καταστολής της βίας στους αθλητικούς χώρους». 

στ) Του Ν. 1418/84 «Δημόσια έργα και ρυθμίσεις συνα¬ 
φών θεμάτων». 

ζ) Του Π.Δ. 609/85 «Κατασκευή Δημοσίων Έργων», 
η) Του Π.Δ. 38α (ΦΕΚ 11 /Α) Όργανα που αποφασίζουν 
ή γνωμοδοτούν και ειδικές ρυθμίσεις σε θέματα έργων 
που εκτελούνται από την Γ.Γ.Α. και τα Ν.Π.Δ.Δ. που επο¬ 
πτεύονται ή ελέγχονται απ’ αυτήν. 

θ) Του Π.Δ. 23/93 «Προσαρμογή της ελληνικής νομοθε¬ 
σίας για τα Δημόσια Έργα από τις διατάξεις των οδηγιών 
71/304,71 /305,78/669,83/440 και 83/665 της Ε.Ο.Κ. 

ι) Του Π.Δ. 455/1993 (ΦΕΚ 189/Α/13.10.93) με το 
οποίο διορίσθηκε Υφυπουργός στο Υπουργείο Πολιτισμού 
ο Γεώργιος Λιάνης. 

ια) Την αριθ. 54567/22.10.93 (ΦΕΚ 830/Β/22.10.93) 
κοινή απόφαση των Πρωθυπουργού και Υπουργού Πολιτι¬ 
σμού για ανάθεση αρμοδιοτήτων στον Υφυπουργό Πολιτι¬ 
σμού Γεώργιο Λιάνη. 

ιβ) Την αριθ. 36671 122 . 10.93 (ΦΕΚ 183/22.10.93 τ.Γ’) 
κοινή απόφαση των Πρωθυπουργού και Υπουργού Πολιτι¬ 
σμού «περί διορισμού Γενικού Γραμματέα Αθλητισμού». 

2. Την ανάγκη διασφάλισης της εύρυθμης και αποδοτι¬ 
κής λειτουργίας της Γ.Γ.Α. 

3. Το γεγονός ότι από τις διατάξεις αυτής της απόφα¬ 
σης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Τροποποιούμε την αριθ. 20892/14.6.94 απόφαση 
του Υφυπουργού Πολιτισμού κατά το μέρος που αφορά 
την παράγραφο 1 α' ως ακολούθως: 

Στον Γ ενικό Γ ραμματέα Αθλητισμού 
Πιστοποιήσεις συνεχιζομένων έργων άνω των 


50.000.000 δρχ. καθώς και αποφάσεις χρηματοδότησης 
συνεχιζομένων έργων. 

2. Μεταβιβάζουμε στον Γ ενικό Γ ραμματέα Αθλητισμού 
τις ακόλουθες αρμοδιότητες καθώς και το δικαίωμα να 
υπογράφει «Με εντολή Υφυπουργού» ως εξής: Αποφά¬ 
σεις, έγγραφα και λοιπές διοικητικές πράξεις που έχουν 
σχέση με Ποδοσφαιρικές Ανώνυμες Εταιρείες (Αύξηση - 
πιστοποίηση Μετοχικού Κεφαλαίου - Έγκριση τροποποί¬ 
ησης των καταστατικών και γενικά πράξεις και στοιχεία 
που υποβάλλονται στην κατά Νόμο δημοσιότητα. Εκτός 
των αποφάσεων παροχής έγκρισης και άδειας σύστασης 
Ποδοσφαιρικής Ανώνυμης Εταιρείας. 

Κατά τα λοιπά εξακολουθούν να ισχύουν ως έχουν οι 
αριθ. 7068/1.3.94 (ΦΕΚ 154/7.3.94 τ. Β) και 20892/ 
14.6.94 (ΦΕΚ 448/14.6.94 τ.Β.) Αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1994 

ο ΥΦΥΠΟΥΡΓΟΣ 

Γ. ΛΙΑΝΗΣ 
-♦- 

Αριθ. Α2/27297/4767/94 (6) 

Αναστολή εφαρμογής της απόφασης Α2/13721/2431/ 
30.6.1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΊΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 17 παρ. 15 του Νόμου 
2166/93 (ΦΕΚ 137 Α') «Περί κινήτρων ανάπτυξης Επιχει¬ 
ρήσεων, διαρυθμίσεις στην έμμεση και άμεση φορολογία 
και άλλες διατάξεις». 

2. Τις διατάξεις των άρθρων 2, 84 και 88, 89 του Ν. 
2094/92 (ΦΕΚ 182 Α') «περί κυρώσεως του Κώδικα Οδι¬ 
κής Κυκλοφορίας», καθώς και τις λοιπές διατάξεις του Νό¬ 
μου αυτού. 

3. Τις αποφάσεις 160066/3400/1030/11.6.76, 
168619/1698/10.1.78, 123552/672/182/3.6.80, που 
αναφέρονται στην κυκλοφορία αγροτικών μηχανημάτων 
μεταφοράς σιτηρών και βάμβακος. 

4. Τις διατάξεις του Ν. 1959/91 (ΦΕΚ 123 Α') «για τις 
οδικές εμπορευματικές μεταφορές». 

5. Τις διατάξεις του Π.Δ. 363/86 «περί περιοδικού τε¬ 
χνικού ελέγχου ορισμένων κατηγοριών οχημάτων» και των 
Π.Δ. 338/84 και 1387/1981 καθώς και κάθε άλλη διάταξη 
που αφορά στον τεχνικό έλεγχο οχημάτων. 

6. Τις διατάξεις του Π.Δ. 1161/77 (380 Α') «περί μεγί¬ 
στων ορίων διαστάσεων και βαρών των αυτοκινήτων, οχη¬ 
μάτων, αρθρωτών οχημάτων, ρυμουλκουμένων υπό αυτο¬ 
κινήτων και συρμών». 

7. Το με αριθ. πρωτ. 3220/17.5.94 υπόμνημα που συ¬ 
ντάχθηκε από την ομάδα εργασίας που συγκροτήθηκε με 
την Α2/8841/1632/94 απόφαση του Υπουργού Μεταφο¬ 
ρών και Επικοινωνιών με σκοπό την καταγραφή, μελέτη 
και εισήγηση επί του θέματος της χορήγησης ΦΙΧ αυτοκι¬ 
νήτων στους κατόχους αγροτικών μηχανημάτων, με δεδο- 

μένο ότι υπάρχει ανάγκη προσδιορισμού του μεταφορικού 
έργου των ΦΙΧ αυτοκινήτων, που χρησιμοποιούνται για τη 
μεταφορά των συγκομιζομένων γεωργικών προϊόντων από 
τις αυτοπροωθούμενες θεριζοαλωνιστικές μηχανές, του 
αριθμού των, της χρονικής περιόδου που θα κυκλοφορούν 
καθώς και των διοικητικών ποινών, οι οποίες θα επιβάλλο¬ 
νται στους παραβάτες. 

8. Το έγγραφο του Υπουργείου Γεωργίας - (Γεν. Δ/νση 
Εγγ. Έργων και Γεωργικών Διαρθρώσεων - Δ/νση Αζ/σης 
Εγγ. Έργων και Μηχανικού Εξοπλισμού - Τμήμα Εκμηχάνι¬ 
σης και Εξοπλισμού Γεωργίας), με αριθ. πρωτ/λου 8Α4/ 
31.8.94. 

8α. Την κοινή απόφαση των Υπουργών Οικονομικών, 
Γεωργίας, Μεταφορών και Επικοινωνιών με αριθ. πρωτ/ 
λου Α2/13721 /2431 /30.6.94 περί «Όρων και προϋποθέ¬ 
σεων χορήγησης αδειών κυκλοφορίας ΦΙΧ αυτοκινήτων 
σε κατόχους αυτοπροωθούμενων θεριζοαλωνιστικών μη¬ 
χανών». 

9. Τις διατάξεις του άρθρου 29Α του Ν. 1588/85 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκαν στο άρθρο τούτο με άρθρο 27 του Ν. 2081/92 
(Α’ 154). 

10. Την 1 026431/288/006Α/2.3.94 κοινή απόφαση 
του Πρωθυπουργού και του Υπουργού Οικονομικών (ΦΕΚ 
154/Β/7.3.1994) «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

11. Το γεγονός ότι, ο αριθμός των ΦΙΧ, που χρησιμο¬ 
ποιούνται για τη μεταφορά των συγκομιζόμενων γεωργι¬ 
κών προϊόντων, από τις αυτοπροωθούμενες θεριζοαλωνι- 
στικές μηχανές, είναι μεγάλος και θα απαιτηθεί αρκετός 
χρόνος, για τη διαδικασία ταξινόμησής τους σε συνδυασμό 
με το γεγονός ότι η περίοδος συγκομιδής των σιτηρών βρί¬ 
σκεται προς το τέλος της, με αποτέλεσμα πρακτικά την 
αδυναμία χρησιμοποίησης των φορτηγών αυτών, τη φε- 
τεινή περίοδο. 

12. Το γεγονός ότι από τις διατάξεις της απόφασης αυ¬ 

τής δεν προκαλείται δαπάνη στον κρατικό προϋπολογι¬ 
σμό. . 

13. Την αριθ. 6033/1994 κοινή απόφαση του Πρωθυ¬ 
πουργού και του Υπουργού Γεωργίας, για τη μεταβίβαση 
αρμοδιοτήτων, αποφασίζουμε: 

Αναστέλλουμε την εφαρμογή της κοινής απόφασης Α2/ 
13721 /2431 /30.6.94 των Υπουργών Οικονομικών, Γ εωρ¬ 
γίας και Μεταφορών και Επικοινωνιών μέχρι 31.12.94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1994 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΦΥΠ. ΓΕΩΡΓΙΑΣ 

Δ. ΓΕΩΡΓΑΚΟΠΟΥΛΟΣ Φ. ΚΩΝΣΤΑΝΤΙΝΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΤΖΟΥΡΑΣ 


Αριθ. 19654/2/4950 (7) 

Σύσταση θέσεων μονίμου προσωπικού και προσωπικού με 

σχέση εργασίας Ιδιωτικού Δικαίου και αορίστου χρόνου 

στο Υπουργείο Τύπου και Μ.Μ.Ε. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 «Συγκρότηση της 
Γενικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του» (ΦΕΚ 116/Α/7.7.1994). 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.1994). 

3. Τις διατάξεις του άρθρου 25 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

4. Την αριθμ. ΔΙΠΙΔΔ/Α2/7497/15.3.1994 εγκύκλιο 
του Υπουργείου Προεδρίας της Κυβέρνησης για την επα- 
ναπρόσληψη απολυθέντων (άρθρο 25 του Ν. 2190/ 
1994). 

5. Την αριθμ. 13386/Ζ/3211/5.7.1994 κοινή υπουρ¬ 
γική απόφαση «Καθορισμός αριθμού επαναπροσλαμβανο- 
μένων υπαλλήλων κατά ειδικότητα, για την κάλυψη πάγιων 
και διαρκών αναγκών», αποφασίζουμε: 

Συνιστώνται, σύμφωνα με τις διατάξεις του άρθρου 25 
(παρ. 2-4) του Ν. 2190/1994, οι ακόλουθες προσωρινές 
θέσεις: 

Α' Μονίμου Προσωπικού 


ΚΛΑΔΟΣ 

ΘΕΣΕΙΣ 

ΔΕΙ Διοικητικός 

πέντε (5) 

ΔΕ5 Μεταφραστών - Διερμηνέων 

δύο (2) 

ΔΕΙ 4 Μεταφραστών - Διερμηνέων 


Ειδικών Γλωσσών 

μία (1) 

Προσωπικού Καθαριότητας 

τρεις (3) 


Β’ Προσωπικού με σχέση εργασίας Ι.Δ. αορίστου χρόνου 
Εργάτες - Μεταφορείς μία (1) 

Οι θέσεις που συνιστώνται με την απόφαση αυτή καταρ- 
γοΰνται αυτοδίκαια μόλις κενωθούν με οποιονδήποτε 
τρόπο. 

Με την παρούσα δεν προκαλείται δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 15336 (8) 

Ανάθεση αρμοδιοτήτων στον Αντιπρύτανη του Ε.Μ. Πολυ¬ 
τεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΕΙΟΥ ΠΟΛΥΤΕΧΝΕΙΟΥ 
Έχοντας υπόψη: 

α) Τις διατάξεις του άρθρου 13 παρ. 1 εδαφ. στ' περιπτ. 
VIII του Ν. 2083/92 και β) την από 13.9.94 απόφαση του 
Πρυτανικού Συμβουλίου, γ) το γεγονός ότι από τις διατά¬ 
ξεις της απόφασης αυτής δεν προκαλείται δαπάνη σε βά¬ 
ρος του κρατικού προϋπολογισμού ή του προϋπολογισμού 
του Ε.Μ.Π., αποφασίζουμε την ανάθεση των παρακάτω 
αρμοδιοτήτων στους Αντιπρυτάνεις ως εξής: 

1. Στον Αντιπρύτανη Γεώργιο Τσαμασφύρο, την αρμο¬ 
διότητα σε θέματα Ακαδημαϊκών Υποθέσεων, Οικονομι¬ 
κού Προγραμματισμού, Ανάπτυξης, Προσωπικού της Κε¬ 
ντρικής Διοίκησης, του Τμήματος Βιβλιοθήκης και των 
Γραμματειών Τμημάτων και τέλος του Η/Υ, καθώς και το 
δικαίωμα υπογραφής στις παρακάτω περιπτώσεις: 

1) θέματα σπουδών, όπως εφαρμογή προγραμμάτων 
σπουδών, ορισμός διδασκόντων, τήρηση διαδικασιών και 
παροχή στατιστικών και απολογιστικών στοιχείων. 

2) θέματα προπτυχιακών και μεταπτυχιακών φοιτητών, 
όπως εγγραφές και κατατάξεις πτυχιούχων ή αλλοδαπών 
φοιτητών, καθώς και συμβάσεις με υποτρόφους Υ.Δ., πε- 
ριλαμβανομένων και των Ε. Μ. Υ. ή ζητήματα σχετικά με χο¬ 
ρήγηση δανείων, υποτροφιών και βραβείων, σε φοιτητές 
του Ιδρύματος μετά τις σχετικές αποφάσεις των αρμοδίων 
οργάνων. 

3) Εγκρίσεις για έκδοση και διανομή διδακτικών συγ¬ 
γραμμάτων σε εκτέλεση σχετικών αποφάσεων των αρμο¬ 
δίων οργάνων. 

4) Υπηρεσιακές μεταβολές του προσωπικού της Κε¬ 
ντρικής Διοίκησης, των Γραμματειών των Τμημάτων και 
του Η/Υ. 

5) Αναγνώριση προϋπηρεσίας (Ν. 1379/83). 

6) Αλληλογραφία του Ιδρύματος προς τους μισθωτές 
ακινήτων των κληροδοτημάτων. 

7) Αποφάσεις ορισμού επιτροπών για τη διενέργεια δια¬ 


γωνισμών προμηθειών, καθώς και των αντιστοίχων επιτρο¬ 
πών παραλαβής. 

8) Συμβάσεις με προμηθευτές του Ιδρύματος αρμοδιό- 
τητος Τμήματος Επιμελητείας, μετά την έγκριση κατακύ- 
ρωσης της προμήθειας από τα αρμόδια όργανα του Ιδρύ¬ 
ματος. 

Στη διαχείριση Πακέτου ΟθΙοτε καθώς και στο νεοϊδρυό- 
μενο φορέα «Χάραξης Πολιτικής Έρευνας», ορίζεται 
υπεύθυνος ο Αντιπρύτανης Γ. Τσαμασφύρος. 

II. Στον Αντιπρύτανη Ιωάννη Πολύζο, την αρμοδιότητα 
σε θέματα Ερευνητικών Δραστηριοτήτων, Τεχνικής Υπη¬ 
ρεσίας και Δημοσίων Σχέσεων καθώς και δικαίωμα υπο¬ 
γραφής στις παρακάτω περιπτώσεις: 

1) Προγράμματα επιστημονικής έρευνας, εγκεκριμένα 
από τα αρμόδια όργανα του Ιδρύματος και μετά από την 
υπογραφή των σχετικών συμβάσεων από τον Πρύτανη του 
Ιδρύματος και από τους νόμιμους εκπροσώπους των αντι¬ 
στοίχων φορέων χρηματοδότησης. 

2) Συμβάσεις με τους ερευνητές που πρόκειται να ερ¬ 
γαστούν για την εκτέλεση των ερευνητικών προγραμμά¬ 
των της προηγουμένης παραγράφου και κάθε έγγραφο 
σχετικό με τις συμβάσεις αυτές. 

3) Αποφάσεις ορισμού επιτροπών για τη διενέργεια δια¬ 
γωνισμών έργων καθώς των αντιστοίχων επιτροπών παρα¬ 
λαβής. 

Επίσης στον Αντιπρύτανη I. Πολύζο, ανατίθεται η επο- 
πτεία του Ειδικού Νομικού Προσώπου Ιδιωτικού Δικαίου 
με την επωνυμία «Εταιρεία Διαχείρισης και αξιοποίησης 
της περιουσίας του Ε.Μ. Πολυτεχνείου» στο οποίο έχει 
υπαχθεί το «Τεχνολογικό Πάρκο Λαυρίου». 

Τέλος ο Πρύτανης θα ασχοληθεί και ο ίδιος προσωπικά 
με την Έρευνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1994 
Ο Πρύτανης 

ΝΙΚΟΛΑΟΣ - ΧΡΗΣΤΟΣ ΜΑΡΚΑΤΟΣ 

Ε Θ Ν Ι ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΕΑΧ 


Καποδιστρίου 34 
104 32 

22.3211 ΥΡΕΤ ΘΗ 
5234312 . 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00" έως 13.00" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ: 52.48.188 ... 

* Για φωτοαντίγραφα παλαιών τευχών στην οδο Σολωμου 51 τηλ.. ολ 4Β_ > 4 1 

* Τμήμα πληροφό ρησης: Για τα δημοσιεύματα των ΦΕΚ Σολωμου 51 τηλ 52.25 /13 όζ.4υ.Ρ4/ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τ ιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 2 α δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Οα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 


// η " ■—* 

ε) » » » Αναπτυξιακών Πράξεων » 

στ) » » » Ν.Π.Δ.Δ, » 

ζ) » » » ΠΑΡΑΡΤΗΜΑ » 

η). » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


χ. 15.000! 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






